Document ID: 31986D0319

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 20ής Ιουνίου 1986
που εξουσιοδοτεί την Ισπανία να προβλέψει προσωρινά παρεκκλίσεις από ορισμένες διατάξεις της οδηγίας 66/401/ΕΟΚ του Συμβουλίου οι οποίες περιορίζουν την εμπορία σπόρων προς σπορά ορισμένων ειδών κτηνοτροφικών φυτών σε σπόρους που έχουν πιστοποιηθεί επίσημα σαν «βασικοί σπόροι» ή «πιστοποιημένοι σπόροι»
(Το κείμενο στην ισπανική γλώσσα είναι το μόνο αυθεντικό)
(86/319/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (1), όπως τροποποίηθηκε τελευταία από την οδηγία 86/155/ΕΟΚ (2), και ιδίως το άρθρο 3 παράγραφος 1α,
Εκτιμώντας:
ότι η οδηγία 66/401/ΕΟΚ προβλέπει ότι τα κράτη μέλη φροντίζουν ώστε οι σπόροι προς σπορά ορισμένων ειδών, συμπεριλαμβανομένων των Medigo sativa, Brassica oleracea Convar. aceghala και Raghanus sativus ssp. oleifera, να μπορούν να τεθούν στην αγορά μόνο αν έχουν πιστοποιηθεί επίσημα σαν « βασικοί σπόροι» ή «πιστοποιημένοι σπόροι»·
ότι, εντούτοις, μέχρι τις 31 Δεκεμβρίου 1989, η Ισπανία μπορεί να εξουσιοδοτηθεί, σύμφωνα με τη διαδικασία που αναφέρεται στο άρθρο 21 της εν λόγω οδηγίας, να προβλέπει παρέκκλιση από την προαναφερόμενη διάταξη στην περίπτωση των σπόρων προς σπορά Medicago sativa, Brassica oleracea convar. acephala και Raphanus sativus·
ότι, στην περίπτωση τοπικών ποικιλιών Medicago sativa και βελτιωμένων ποικιλιών Brassica oleracea convar. acephala και Raphanus sativus ssp. oleifera, οι οποίες έχουν γίνει επίσημα αποδεκτές στην Ισπανία, είναι απαραίτητο να πραγματοποιηθούν ορισμένες εργασίες επιλογής και πολλαπλασιασμού, προτού επαρκείς ποσότητες σπόρων των ποικιλιών αυτών εκγριθούν για επίσημη πιστοποίηση·
ότι, κατά συνέπεια, η Ισπανία πρέπει να εξουσιοδοτηθεί προσωρινά να προβλέπει παρεκκλίσεις μέχρις ότου περατωθούν οι εργασίες αυτές, εφόσον πληρούνται ορισμένες τεχνικές προϋποθέσεις·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η Ισπανία εξουσιοδοτείται, σύμφωνα με τις προϋποθέσεις που προβλέπονται στις παραγράφους 2 και 3 αντιστοίχως, να προβλέπει παρεκκλίσεις από τις διατάξεις του άρθρου 3 παράγραφος 1 της οδηγίας 66/401/ΕΟΚ όσον αφορά τους σπόρους τοπικών ποικιλιών Medicago sativa L. και βελτιωμένων ποικιλιών Brassica oleracea convar. aceghala (DC) και Raphanus sativus L. ssp. oleifera (DC) Metzg.
2. Οι ακόλουθες προϋποθέσεις εφαρμόζονται στην περίπτωση σπόρων των τοπικών ποικιλιών Medicago sativa:
α) οι σπόροι προορίζονται για την παραγωγή φυτών·
β) οι σπόροι έχουν παραχθεί σε μία ή περισσότερες εκμεταλλεύσεις οι οποίες βρίσκονται σε καθαρά οριοθετημένη περιοχή καταγωγής·
γ) οι σπόροι πληρούν τις προϋθέσεις που αναφέρονται στο παράρτημα Ι, παράγραφοι 1 ως 5 για τους πιστοποιημένους σπόρους. Διενεργείται ένας τουλάχιστον καλλιεργητικός έλεγχος, η επίσημη επίβλεψη του οποίου θα γίνεται με δειγματοληψία·
δ) οι σπόροι πληρούν τις προϋποθέσεις που αναφέρονται στο παράρτημα ΙΙ για τους πιστοποιημένους σπόρους και έχει αποδειχθεί, μετά από επίσημη εξέταση, ότι έχουν τηρηθεί οι προαναφερόμενες προϋποθέσεις·
ε) οι σπόροι είναι συσκευασμένοι σύμφωνα με τις διατάξεις της οδηγίας 66/301/ΕΟΚ και οι συσκευασίες φέρουν την επίσημη ετικέτα η οποία θα περιλαμβάνει τουλάχιστον τα ακόλουθα στοιχεία:
- την υπηρεσία πιστοποίησης και το κράτος μέλος: «Instituto Nacional de Semillas y Plantas de Vevero», «Espana»,
- τον αριθμό της σπορομερίδας,
- το μήνα και το έτος της σφράγισης ή το μήνα και το έτος του τελευταίου επίσημου δειγματοληπτικού ελέγχου,
- το είδος,
- την ποικιλία,
- την κατηγορία: «semilla autorizada»,
- τη χώρα παραγωγής: «Espana»,
- το δηλωμένο καραθό ή μεικτό βάρος,
- τη μνεία «Destinada exclusivamente a Espana» («προορίζεται αποκλειστικά για την Ισπανία»).
Η ετικέτα έχει κίτρινο χρώμα·
στ) οι σπόροι υποβάλλονται σε εκ των υστέρων επίσημο έλεγχο με δειγματοληψία για να εξακριβωθεί η ταυτότητα και η καθαρότητα της ποικιλίας.
3. Οι ακόλουθες προϋποθέσεις εφαρμόζονται στην περίπτωση βελτιωμένων ποικιλιών Brassica oleracea convar. acephala και Raphanus sativus ssp. oleifera:
α) οι σπόροι προορίζονται για την παραγωγή φυτών·
β) οι σπόροι πληρούν τις προϋποθέσεις που αναφέρονται στο παράρτημα Ι για τους πιστοποιημένους σπόρους και έχει αποδειχθεί, μετά από επίσημη εξέταση ότι έχουν τηρηθεί οι προαναφερόμενες προϋποθέσεις·
γ) οι σπόροι πληρούν τις προϋποθέσεις που αναφέρονται στο παράρτημα ΙΙ για τους πιστοποιημένους σπόρους και έχει αποδειχθεί, μετά από επίσημη εξέταση, ότι έχουν τηρηθεί οι προαναφερόμενες προϋποθέσεις·
δ) οι σπόροι είναι συσκευασμένοι σύμφωνα με τις διατάξεις της οδηγίας 66/401/ΕΟΚ και οι συσκευασίες φέρουν επίσημη ετικέτα η οποία θα περιλαμβάνει τα ακόλουθα στοιχεία:
- υπηρεσία πιστοποίησης και κράτος μέλος: «Instituto Nacional de Semillas y Plantas de Vivero», «Espana»,
- τον αριθμό της σπορομερίδας,
- το μήνα και το έτος της σφράγισης ή το μήνα και το έτος του τελευταίου επίσημου δειγματοληπτικού ελέγχου,
- το είδος,
- την ποικιλία,
- την κατηγορία: «semilla autorizada»,
- τη χώρα παραγωγής: «Espana»,
- το δηλωμένο καθαρό ή μεικτό βάρος,
- τη μνεία «Destinada exclusivamente a Espana» («προορίζεται αποκλειστικά για την Ισπανία»).
Η ετικέτα έχει κίτρινο χρώμα·
ε) οι σπόροι υποβάλλονται σε εκ των υστέρων επίσημο έλεγχο με δειγματοληψία για να εξακριβωθεί η ταυτότητα και η καθαρότητα της ποικιλίας.
Άρθρο 2
Η παρούσα απόφαση εφαρμόζεται από την 1η Μαρτίου 1986 ως τις 31 Δεκεμβρίου 1989.
Άρθρο 3
Η παρούσα απόφαση απευθύνεται στο Βασίλειο της Ισπανίας.
Βρυξέλλες, 20 Ιουνίου 1986.

Labels: 3
18
6